*PROJEKTS*

LATVIJAS REPUBLIKAS MINISTRU KABINETS

2020.gada\_\_\_\_. \_\_\_\_\_              Noteikumi Nr. \_\_

Rīgā              (prot. Nr. \_\_  §)

**Grozījumi Ministru kabineta 2004. gada 24. augusta noteikumos**

**Nr. 740 “Noteikumi par stipendijām”**

Izdoti saskaņā ar Augstskolu likuma 52. panta trešo daļu un

Izglītības likuma 14. panta 23. punktu

Izdarīt Ministru kabineta 2004. gada 24. augusta noteikumos Nr. 740 “Noteikumi par stipendijām” (Latvijas Vēstnesis, 2004, 138. nr.; 2005, 23. nr.; 2006, 58., 208. nr.; 2007, 161. nr.; 2009, 107., 205. nr.; 2011, 71., 128. nr.; 2012, 197. nr.; 2013, 228. nr.; 2016, 19. nr., 2017, 243.nr.) šādus grozījumus:

1. Aizstāt 11.1. apakšpunktā vārdu “invalīdam” ar vārdiem

“personai ar invaliditāti”.

1. Aizstāt 11.3. apakšpunktā vārdu “piešķirts trūcīgas ģimenes

statuss” ar vārdiem “pašvaldības sociālais dienests atbilstoši normatīvajiem aktiem par ģimenes vai atsevišķi dzīvojošo personu atzīšanu par trūcīgu noteicis atbilstību trūcīgas ģimenes (personas) statusam”.

1. Izteikt 20. punktu šādā redakcijā:

“20. Izglītojamais, kurš profesionālās izglītības iestādē klātienē apgūst profesionālās pamatizglītības, arodizglītības vai profesionālās vidējās izglītības programmu (izglītības programmas īstenošanas ilgums ir vismaz viens gads), no stipendiju fonda var saņemt ikmēneša stipendiju –minimālo ikmēneša stipendiju (izņemot šo noteikumu 22.1 punktā noteiktajā gadījumā) vai paaugstinātu stipendiju, kā arī vienreizēju stipendiju, lai sekmētu izglītojamo motivāciju paaugstināt mācību sasniegumus, aktīvi piedalīties profesionālās izglītības iestādes sabiedriskajā dzīvē, kā arī veicinātu izglītojamo intelektuālo spēju attīstību un izglītības pieejamību.”.

4. Aizstāt 21. punktā skaitli un vārdu “14,23 *euro*” ar skaitli un vārdu “20 *euro*”.

5. Izteikt 22. punktu šādā redakcijā:

“22. Izglītojamam minimālo ikmēneša stipendiju nosaka 15 *euro* apmērā. Minimālo ikmēneša stipendiju izglītojamais saņem šādos gadījumos:

22.1. uzsākot vai atsākot mācības profesionālās izglītības iestādē līdz brīdim, kad profesionālās izglītības iestāde izglītojamajam nosaka cita apmēra ikmēneša stipendiju;

22.2. ja izglītojamais kādā mācību priekšmetā, modulī vai praksē mēneša vidējā, semestra vai galīgajā vērtējumā ir saņēmis vērtējumu zemāku par “gandrīz viduvēji” vai “neieskaitīts” vai ieguvis apzīmējumu “nav vērtējuma”*;*

22.3. ja izglītojamajam ir neattaisnoti mācību stundu kavējumi vairāk par desmit mācību stundām mēnesī, bet ne vairāk kā šo noteikumu 22.1 punktā noteiktajā gadījumā;

22.4. ja izglītojamajam par iekšējās kārtības noteikumu pārkāpumiem ir izteikts profesionālās izglītības iestādes vadītāja rakstisks brīdinājums vai rājiens.”.

6. Papildināt noteikumus ar 22.1 punktu šādā redakcijā:

“22.1. Minimālo ikmēneša stipendiju nepiešķir, ja izglītojamais, tai skaitā 23.1.apakšpunktā minētais izglītojamais neattaisnojošu iemeslu dēļ profesionālās izglītības iestādē vai praksē nav apmeklējis vairāk par 40 mācību stundām mēnesī.”.

7. Izteikt 23. punktu šādā redakcijā:”

“23. Profesionālās izglītības iestāde piešķir izglītojamam paaugstinātu ikmēneša stipendiju atbilstoši stipendiju piešķiršanas nolikumā noteiktajiem kritērijiem un apmēram, ja izglītojamais:

 23.1. ir pilngadīgs, bez vecāku gādības palicis izglītojamais vai bārenis, tam uzsākot mācības vai atsākot mācības izglītības iestādē - divu minimālo stipendiju apmērā līdz brīdim, kad atbilstoši stipendiju piešķiršanas nolikumā noteiktajiem kritērijiem izglītojamajam nosaka cita apmēra ikmēneša stipendiju;

 23.2. mācību priekšmetos, modulī vai praksē mēneša vidējā, semestra vai galīgajā vērtējumā ir saņēmis vērtējumus “gandrīz viduvēji” un augstākus par “gandrīz viduvēji” un viņam nav izteikts profesionālās izglītības iestādes vadītāja rakstisks brīdinājums vai rājiens par iekšējās kārtības noteikumu pārkāpumiem;

 23.3. mācību priekšmetos, modulī vai praksē mēneša vidējā, semestra vai galīgajā vērtējumā ir saņēmis vērtējumus “gandrīz viduvēji” un augstākus par “gandrīz viduvēji” un ir aktīvs profesionālās izglītības iestādes sabiedriskajā dzīvē atbilstoši profesionālās izglītības iestādes stipendiju piešķiršanas nolikumā noteiktajiem kritērijiem, un viņam nav izteikts profesionālās izglītības iestādes vadītāja rakstisks brīdinājums vai rājiens par iekšējās kārtības noteikumu pārkāpumiem.”.

8. Papildināt noteikumus ar 23.1 punktu šādā redakcijā:

“23.1 Ikmēneša stipendijas apmēru izglītojamajam nosaka katru mēnesi atbilstoši iepriekšējā mēnesī uzrādītājiem mācību rezultātiem un aktivitātei profesionālās izglītības iestādes sabiedriskajā dzīvē. Šo noteikumu 23. punktā noteikto paaugstināto ikmēneša stipendiju pirmā kursa izglītojamie, vēlāk ieskaitītie izglītojamie un mācības atsākušie izglītojamie var saņemt, sākot no otrā mācību mēneša, izņemot 23.1.apakšpunktā minētajos gadījumos.”.

9. Izteikt 24. punktu šādā redakcijā:

“24. Profesionālās izglītības iestāde no stipendiju fonda izglītojamam reizi semestrī var piešķirt vienreizēju stipendiju profesionālās izglītības iegūšanai nepieciešamo izdevumu, par kuriem nav paredzēts pabalsts saskaņā ar Sociālo pakalpojumu un sociālās palīdzības likumā noteikto, segšanai, ja saņemts pilngadīga izglītojamā vai nepilngadīga izglītojamā likumiskā pārstāvja iesniegums, kurā norādīts pamatojums nepieciešamo papildus izdevumu segšanai, kā arī pievienoti pamatojumu apliecinoši dokumenti.

10. Izteikt 25.punktu šādā redakcijā:

“25. Vienreizējas stipendijas apmērs un paaugstinātas stipendijas apmērs katrs no tiem nepārsniedz 150 *euro.* Vienreizējām stipendijām paredz ne vairāk kā piecus procentus no stipendiju fonda apmēra.”.

11. Papildināt noteikumus ar 25.2 , 25.3 un 25.4 punktu šādā reakcijā:

“25.2 Ja izglītojamais slimības vai citu attaisnojošu iemeslu dēļ profesionālās izglītības iestādē vai praksē nav apmeklējis vairāk par 80 mācību stundām mēnesī, stipendiju piešķir pēc iepriekšējā mēneša mācību rezultātiem.

25. 3 Prakses laikā izglītojamiem piešķir stipendiju atbilstoši pēdējā teorijas apguves mēneša vai semestra vidējiem mācību rezultātiem.

25.4 Vasaras brīvlaikā izglītojamiem piešķir stipendiju atbilstoši mācību gada otrā semestra vidējiem mācību rezultātiem.”

12. Aizstāt 26.1. apakšpunktā vārdus “uzsākot mācību gadu” ar vārdiem “mācību gada pirmajā mēnesī”.

13. Izteikt 26.3. apakšpunktu šādā redakcijā:

“26.3. ne vēlāk kā dienu pirms vasaras brīvlaika sākuma.”.

14. Izteikt 27. punktu šādā redakcijā:

“27. Profesionālās izglītības iestāde izdod stipendiju piešķiršanas nolikumu (turpmāk – nolikums), kurā nosaka stipendiju piešķiršanas kritērijus atbilstoši izglītojamā mācību rezultātiem un aktivitātei profesionālās izglītības iestādes sabiedriskajā dzīvē un stipendijas izmaksas kārtību. Profesionālā izglītības iestāde izveido stipendiju piešķiršanas komisiju, kuras sastāvā iekļauj vismaz trīs profesionālās izglītības iestādes pedagoģiskā personāla pārstāvjus, to skaitā profesionālās izglītības iestādes vadītāja vietnieku. Komisijas sastāvā novērotāja statusā bez balss tiesībām iekļauj divus izglītojamo pašpārvaldes pārstāvjus. Stipendiju piešķiršanas komisija izvērtē un sniedz priekšlikumus profesionālās izglītības iestādes vadītājam par rekomendējamo stipendiju apmēru izglītojamiem. Profesionālās izglītības iestāde stipendijas piešķir un izmaksā ar profesionālās izglītības iestādes vadītāja vai viņa pilnvarotas amatpersonas lēmumu.”.

15. Izteikt 28.1. apakšpunktu šādā redakcijā:

“28.1. “personai ar invaliditāti, bārenim vai bez vecāku gādības palikušajam bērnam, kā arī izglītojamam, kuram vai kura ģimenei pašvaldības sociālais dienests atbilstoši normatīvajiem aktiem par ģimenes vai atsevišķi dzīvojošo personu atzīšanu par trūcīgu noteicis atbilstību trūcīgas ģimenes (personas) statusam”.

16. Aizstāt 28.2. apakšpunktā vārdus “kurā audzina trīs vai vairāk bērnu” ar vārdiem “kuras aprūpē ir vismaz trīs bērni”.

17. Aizstāt pielikuma 12.1. apakšpunktā vārdu “invalīds” ar vārdiem “persona ar invaliditāti”.

Ministru prezidents Arturs Krišjānis Kariņš

Izglītības un zinātnes ministre Ilga Šuplinska

Iesniedzējs:

Izglītības un zinātnes ministre Ilga Šuplinska

Vizē:

Valsts sekretāre Līga Lejiņa